عبدالرحيم بوعبيد، تولد فـ23 مارس 1922 فسلا ومات نهار 8 يناير 1992 ف الرباط، كان محامي ؤ سياسي ؤ مناضل مغريبي. تولد عبدالرحيم بوعبيد ف سلا فوسط عائيلة شعبية. مور ما خدا شهادة ديال لبتيدائي ف 1934، قرا الإعدادي و الثانوي فمولاي يوسف فالرباط باش يكمل قرايتو، ؤ خدا لباكالوريا. بدا نضال باش يستقل المغرب من فرنسا ملي مشا لفاس باش يخدم كمعلم تما. رجع لسلا ف 1942 وبعدها عاون المناضلين ديال الحركة الوطنية حتا استقل المغرب ف1956. مبعد ما استقل المغرب كان أول سفير ديال المغرب لفرنسا ومبعد خدم وزير ديال الدولة وكان قيادي فحزب الإستقلال ومبعد الإتحاد الإشتراكي مع لمهدي بن بركة.